На основу члана 44. Закона о локалној самоуправи (''Службени гласник РС'' број: 129/17, 83/2014 – др. закон, 101/2016 – др. закон и 47/2018), члана 58. Статута Општине Бач (''Службени лист општине Бач'' број: 2/2019 и 38/2020) и Уговора о гранту број: 81277863 закљученог дана 12.11.2021. године између Општине Бач и ГИЗ-а, о донацији за спровођење пројекта ''Развој могућности за запошљавање и унапређење запошљивости маргинализованих група у Бачкој – шанса за бољу будућност'' (у даљем тексту: пројекат) који финансира ГИЗ у оквиру проjeкта ''Инклузија Рома и других маргинализованих група у Србији'' – Иницијатива за инклузију - фаза 3 и на основу Измене и допуне Локалног Акционог плана запошљавања општине Бач (''Службени лист Општине Бач'' број: 39/2021) председник Општине Бач, дана 14.02.2022 године расписује

**ЈАВНИ ПОЗИВ**

**ПОСЛОДАВЦИМА СА ТЕРИТОРИЈЕ ОПШТИНЕ БАЧ, НАСЕЉА ТОВАРИШЕВО И ДЕРОЊЕ ЗА ДОДЕЛУ СУБВЕНЦИЈА ЗА ЗАПОШЉАВАЊЕ НЕЗАПОСЛЕНИХ ЛИЦА ИЗ КАТЕГОРИЈЕ ТЕЖЕ ЗАПОШЉИВИХ У 2022 ГОДИНИ**

1. **Увод**

Општина Бач, као координатор пројекта, у партнерству са Регионалном развојном агенцијом Бачка из Новог Сада и Удружењем Рома и Румуна ''Младост'' из Вајске, спроводи пројекат ''Развој могућности за запошљавање и унапређење запошљивости маргинализованих група у Бачкој – шанса за бољу будућност'' у оквиру Немачке Развојне Сарадње, који спроводи ГИЗ у оквиру програма ''Инклузија Рома и других маргинализованих група у Србији - 'Иницијатива за инклузију – фаза 3''.

Пројектом ''Развој могућности за запошљавање и унапређење запошљивости маргинализованих група у Бачкој – шанса за бољу будућност'' је планирана реализација активности које имају за циљ обезбеђивање одрживих решења за запошљавање 30 теже запошљивих категорија становништва из општине Бач, Товаришева, насељеног места у општини Бачка Паланка и Дероња, насељеног места у општини Оџаци, од чега кроз меру субвенција послодавцима 10 лица која припадају категорији теже запошљивих, а 20 кроз меру субвенционисања генерисања прихода у сврху стварања предуслова за самозапошљавања незапослених лица која припадају категорији теже запошљивих.

Под теже запошљивим категоријама становништва у смислу овог овог јавног позива подразумевају се:

* Повратници из земаља ЕУ и осталих европских земаља,
* Роми,
* Радно способни корисници новчане социјалне помоћи,
* Лица без квалификација/са ниским квалификацијама (највише 2 степен стручне спреме),
* Вишкови запослених,
* Млади до 30 година који су имали/имају статус детета без родитељског старања, без квалификација/са ниским квалификацијама (највише 2 степен стручне спреме), млади у домском смештају, хранитељским породицама и старатељским породицама,
* Особе са инвалидитетом,
* Жртве трговине људима,
* Жртве породичног насиља,
* Дугорочно незапослени (незапослени дуже од 1 године)
* Жене старије од 50 година

1. **Намена средстава субвенције**

Субвенција се додељује као једнократна бесповратна финансијска подршка послодавцима који припадају приватном сектору (сектор микро, малих и средњих предузећа, предузетника, пољопривредних газдинстава) у висини од 1.400,00 еура по лицу (цца 164.000,00 рсд), за запошљавање незапослених лица која припадају категорији теже запошљивих, а за следеће намене:

1. Намена 1: набавка опреме (опремање радног места) у складу са потребама послодаваца за запошљавања незепослених лица (вредност опреме се рачуна без ПДВ-а)
2. Намена 2: за трошкове пореза и доприноса за ново запослена лица у трајању од најмање 12 месеци.
3. **Општи услови за добијање субвенција**

Право на доделу субвенције за запошљавање незапослених лица из категорије теже запошљивих послодавац **може остварити под условом** да

* припада приватном сектору (предузетници и правна лица код којих је удео приватног капитала у власничкој структури 100%);
* регистрован је најмање 6 месеци пре датума подношења захтева,
* у законским роковима измирује обавезе по основу пореза и доприноса за обавезно социјално осигурање,
* последњих шест месеци није био дуже од 30 дана непрекидно евидентиран у регистру дужника принудне наплате Народне банке Србије,
* лица која се запошљавају имају пребивалиште на територији општине Бач, Товаришева (општина Бачка Паланка) и Дероња (општина Оџаци),
* лица која се запошљавају припадају некој од следећих категорија теже запошљивих:
  + Повратници из земаља ЕУ и осталих европских земаља,
  + Роми,
  + Радно способни корисници новчане социјалне помоћи,
  + Лица без квалификација/са ниским квалификацијама (највише 2 степен стручне спреме),
  + Вишкови запослених,
  + Млади до 30 година који су имали/имају статус детета без родитељског старања, без квалификација/са ниским квалификацијама (највише 2 степен стручне спреме), млади у домском смештају, хранитељским породицама и старатељским породицама,
  + Особе са инвалидитетом,
  + Жртве трговине људима,
  + Жртве породичног насиља,
  + Дугорочно незапослени (незапослени дуже од 1 године)
  + Жене старије од 50 година
* регистровани су или обављају делатност на територији општине Бач, Товаришева (општина Бачка Паланка) и Дероња (општина Оџаци),
* лице које послодавац запошљава мора имати више од 16 година у тренутку подношења пријаве на Јавни позив,
* прихвата обавезу да неће отуђити набављену опрему (у случају Намене 1),
* прихвата обавезу повраћаја додељених средстава у случају непоштовања услова из овог Јавног позива (у случају Намене 1 и Намене 2).

1. **Подношење захтева за субвенције – потребна документација**

* Попуњен образац пријаве са пословним планом,
* фотокопија решења надлежног органа о упису у регистар, уколико подносилац захтева није регистрован у АПР, односно одлука надлежног органа о образовању организационих делова,
* извод из појединачне пореске пријаве о обрачунатим порезима и доприносима (ППП ПД), штампан из електронске базе података Пореске управе (ЕБП-ПУРС), потписан од стране послодавца, за пријаве поднете у законским роковима за 3 месеца која претходе месецу у коме је поднет захтев;
* уверење Пореске управе о измиреним обавезама на име пореза и доприноса за обавезно социјално осигурање до месеца који претходи месецу у ком је поднет захтев, за послодавца који паушално измирује пореске обавезе, односно за послодавца који је једини у осигурању у свом привредном субјекту;
* уверење локалне пореске администрације о измиреним обавезама по основу локалних јавних прихода,
* Уверење Народне банке Србије да рачун подносиоца пријеве није био у блокади дуже од 30 дана у претходних 12 месеци од датума предаје пријаве.

Након одабира послодаваца којима ће бити додељена субвенција, корисник субвенција/послодавац је у обавези да најкасније у року од 7 дана од дана објављивања листе достави следећу документацију неопходну за потписивање уговора:

1. **За лице које се запошљава:**

* Изјаву лица о припадности некој од теже запошљивих категорија становништва (Образац 2),
* Изјаву о статусу радног ангажовања (Образац 3)

1. **За корисника субвенција/послодавца**

* средства обезбеђења испуњења уговорних обавеза – бланко соло меница у корист Општине Бач
* Оверено и потписано менично овлашћење у корист општине Бач са овлашћење за попуњавање у висини 100% вредности одобрених бесповратних средстава са клаузулом ''неопозива, ''безусловна'', ''без протеста'', и ''по виђењу'';
* потврда о пријему захтева за регистрацију менице у Регистру меница и овлашћења Народне банке Србије;
* фотокопија картона депонованих потписа код пословне банке, за текући рачун на који ће бити пренета одобрена средства по основу субвенције;
* фотокопија/ очитана лична карта одговорног лица корисника средстава.

Општина Бач задржава право да тражи и друге доказе релевантне за одлучивање о захтеву подносиоца.

Начин подношења захтева Захтев са бизнис планом подноси се у **једном примерку**, Општинској управи Бач, непосредно или путем поште, на прописаном обрасцу који се може добити у Канцеларији за локални економски развој општине Бач или преузети на сајту [www.bac.rs](http://www.bac.rs) и [www.inkluzijabac.rs](http://www.inkluzijabac.rs).

**ОДЛУЧИВАЊЕ О ДОДЕЛИ СУБВЕНЦИЈА**

Одлука о одобравању субвенције доноси се на основу ранг-листе, а након провере испуњености услова Јавног позива и приложене документације и бодовања поднетог захтева послодавца, у року од 30 дана од дана подношења захтева.

Датум заснивања радног односа лица која се запошљавају мора да буде након донете одлуке о одобравању субвенције, а најкасније до датума потписивања уговора о додели субвенција.

Избор корисника субвенција утврђује се на основу броја бодова које подносилац пријаве оствари, а према следећим критеријумима:

|  |  |  |
| --- | --- | --- |
| **БОДОВНА ЛИСТА – СУБВЕНЦИЈЕ ЗА ЗАПОШЉАВАЊЕ НЕЗАПОСЛЕНИХ ЛИЦА ИЗ КАТЕГРОИЕЈ ТЕЖЕ ЗАПОШЉИВИХ** | | |
| **Критеријуми** | | **Број бодова** |
| 1.Послодавац запошљава лице које припада одређеној категорији теже теже запошљивог становништва | Повратници, тражиоци азила, Роми | 8 |
| Радно способни корисници социјалне помоћи, жртве пордичног насиља, особе са инвалидитетом, млади до 30 година, вишкови запослених | 7 |
| Лица без квалификација, жене старије од 50 година, Дугорочно не запослени | 5 |
| Остала незапослена лица | 0 |
| **МАКСИМАЛАН БРОЈ БОДОВА ЗА КРИТЕРИЈУМ 1** | | **20** |
| 2.Послодавац запошљава лице које припада одређеној старосној групи | Од 16 до 20 година | 4 |
| Од 20 до 30 година | 6 |
| Од 30 до 40 година | 3 |
| Од 40 до 50 година | 2 |
| Од 50 до 60 година | 5 |
| Преко 60 година | 0 |
| **МАКСИМАЛАН БРОЈ БОДОВА ЗА КРИТЕРИЈУМ 2** | | **20** |
| 3. Пол лица које послодавац запошљава | Лице које се запошљава је женског пола | 12 |
| Лице које се запошљава је мушког пола | 8 |
| **МАКСИМАЛАН БРОЈ БОДОВА ЗА КРИТЕРИЈУМ 3** | | **20** |
| 4.Послодавац запошљава једно или више лица која припдају категорији теже запошљивих | Послодавац запошљава 1 лице | 4 |
| Послодавац запошљава од 1 до 3 лица | 6 |
| Послодавац запошљава више од 3 лица | 10 |
| **МАКСИМАЛАН БРОЈ БОДОВА ЗА КРИТЕРИЈУМ 4** | | **20** |
| 5.Дужина обављања делатности послодавца | Више од 3 године | 8 |
| До 3 године | 5 |
| До 1 године | 4 |
| До 6 месеци | 3 |
| **МАКСИМАЛАН БРОЈ БОДОВА ЗА КРИТЕРИЈУМ 5** | | **20** |
| **МАКСИМАЛАН БРОЈ БОДОВА** | | **100** |

Уколико постоји већи број захтева са истим бројем бодова, предност ће се дати захтевима који имају више бодова по појединачним критеријумима, и то следећим редоследом: послодавац запошљава лице које припада одређеној категорији теже запошљивог становништва, Послодавац запошљава лице које припада одређеној старосној групи, послодавац запошљава једно или више лица која припдају категорији теже запошљивих. Уколико постоји већи број захтева са истим бројем бодова по појединачним критеријумима, одлучиваће се по редоследу подношења захтева.

**ЗАКЉУЧИВАЊЕ УГОВОРА**

Председник општине Бач и подносилац захтева у року од 15 дана од дана доношења одлуке закључују уговор којим се уређују међусобна права и обавезе и на основу кога се врши исплата средстава.

**Документација за закључивање уговора:**

* доказ о заснивању радног односа на одређено/неодређено време, са пуним радним временом, у складу са законом, за лица која се запошљавају (фотокопија уговора о раду); датум заснивања радног односа мора да буде након донете одлуке о одобравању субвенције,
* средства обезбеђења испуњења уговорних обавеза,
* потврда о пријему захтева за регистрацију менице (за правно лице),
* фотокопија картона депонованих потписа код пословне банке, за текући рачун на који ће бити пренета одобрена средства по основу субвенције,
* фотокопија / очитана лична карта одговорног лица корисника средстава,
* Доказ о истраживању тржишта за набавку опреме (минимум 3 понуде/предрачуна за набавку опреме, у случају да се субвенција одобрава за ту намену)

У циљу закључивања уговора подносилац захтева је у обавези да достави и одговарајућа средства обезбеђења испуњења уговорних обавеза, која могу бити:

1. Једна бланко соло меница корисника субвенције са меничним овлашћењем регистрованима у регистру меница у складу са Законом.

**ОБАВЕЗЕ ИЗ УГОВОРА**

Послодавац - корисник субвенције **дужан је да:**

* заснује радни однос на одређено или неодређено време са пуним радним временом са незапосленим лицима за која остварује право на субвенцију, при чему Општина Бач прати реализацију уговорне обавезе 12 месеци; у случају престанка радног односа са лицем за које је оствaрено право, послодавац је у обавези да у року од 30 дана од дана престанка радног односа заснује радни однос са другим незапосленим лицем који припада категорији теже запошљивих за коју је одређена иста висина субвенције, у складу са Јавним позивом; потребно је да то лице задржи у радном односу на неодређено време са пуним радним временом најмање до истека уговором предвиђеног рока увећаног за период у коме је извршена замена; изузетно, могуће је извршити замену лица другим незапосленим лицем које припада категорији теже запошљивих одређеној већим износом субвенције од одобрене, с тим да Општина Бач нема обавезу исплате разлике у висини субвенције;
* измирује обавезе по основу пореза и доприноса за обавезно социјално осигурање, у складу са законом;
* омогући Општини Бач праћење реализације уговорне обавезе;
* достави Општини Бач доказe о реализацији уговорне обавезе;
* обавести Општину Бач о свим променама које су од значаја за реализацију уговора, у року од 8 дана од дана настанка промене,
* да набављну опрему не сме отуђити (у случају да је намена субвенције набавка опреме)

У случају неиспуњења или делимичног испуњења обавеза из уговора, корисник субвенције је у обавези да врати цео или сразмерни износ исплаћених средстава увећан за законску затезну камату од дана преноса средстава.

**ОСТАЛЕ ИНФОРМАЦИЈЕ**

Јавни позив је отворен 30 дана од дана објављивања на сајту Општине Бач, а захтеви са бизнис планом се могу поднети најкасније до **15.03.2022.** године.

За све послодавце који планирају да се јаве на овај Јавни позив обезбеђена је експертска/менторска подршка за израду пословног/бизнис плана и коплетирања пријаве. Менторску подршку пружа партнерска организација на пројекту Регионална развојна агенција Бачка (Контакт: Јелена Петров, 060 330 2505, е-маил: [jelena.petrov@rda-backa.rs](mailto:jelena.petrov@rda-backa.rs)).

Информације у вези са Jавним позивом могу се добити у Општинској управи Бач, Канцеларија за локални економски развој, тел: 021/6070-075, лок. 149, е-пошта: [nikola.banjac@bac.rs](mailto:nikola.banjac@bac.rs)